**SENAT UNIVERSITAR**

**HOTĂRÂREA NR. 11**

**A SENATULUI UNIVERSITAR DIN DATA DE 08.07.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit online în data de 08.07.2021, în baza Legii 55 privind unele măsuri pentru prevenirea si combaterea efectelor pandemiei COVID-19 și a actelor normative ulterioare hotărăşte:

**Art. 1.** Se aprobă propunerea de operaționalizare a activității Centrului de Simulare Medicală din cadrul CieH UMFCD

**Art. 2.** Se aprobă avizul de principiu pentru înființarea unei filiale UMFCD (100 locuri) în cadrul College of Management Academic Studies - COLMAN în orașul Rishon LEZION din Israel

**Art. 3.** Se aprobă prelungirea activității pentru un număr de 93 de cadre didactice

**Art. 4.** Se aprobă taxa de studii în valoare de 9000 RON pentru studenții înmatriculați pe locuri cu taxă de 6000 de euro care promovează concursul de admitere din sesiunea iulie 2021

[**Art. 5.** Se aprobă modalitățile de efectuare a practicii de vară an universitar 2020-2021 pentru studenții UMFCD](https://umfcd.ro/wp-content/uploads/2022/STUDENTI/REGULAMENT_DE_PRACTICA_DE_VARA/2021/Practica%20vara%20-cercetare.docx)

[**Art. 6.** Se aprobă Metodologia privind cazarea studenților admiși în sesiunea iulie 2021](https://umfcd.ro/wp-content/uploads/2021/DIRECTIA_SOCIAL/CAZARE/CAZARE_ADMITERE_2021/METODOLOGIA-PRIVIND-CAZAREA-STUDENTILOR-ADMISI-IN-SESIUNEA-IULIE-2021.doc)

[**Art. 7.** Se aprobă calendarul privind cazarea studenților admiși în sesiunea iulie 2021](https://umfcd.ro/wp-content/uploads/2021/DIRECTIA_SOCIAL/CAZARE/CAZARE_ADMITERE_2021/ANEXA-I-CALENDAR-PRIVIND-CAZAREA-STUDENTILOR-ADMISI-IN-SESIUNEA-IULIE-2021.doc)

**Art. 8.** Se aprobă comisia de cazare a studenților pentru anul universitar 2021-2022

**Art. 9.** Se aprobă tarifele în regie de cămin pe perioada vacanței de vară, 11.07 - 30.09.2021

**Art. 10.** Se aprobă culegerea datelor în urma feedback-ului din partea studenților și cadrelor didactice, utilizând instrumentele elaborate în activitatea didactică hibrid pentru semestrul II 2020-2021

**Art. 11.** Se aprobă desființarea, începând din anul universitar 2021-2022, a programului de master ”Îngrijiri specifice ale lăuzei și nou-născutului la domiciliu”, destinat absolvenților programului de studii universitare de licență ”Moașe” din cadrul FMAM

**Art. 12.** Se aprobă propunerea conform căreia cadrele didactice care vor sa predea în cadrul oricărei instituții din afara UMFCD, inclusiv Școala Națională de Sănătate Publică, Management și Perfecționare în Domeniul Sanitar București, o pot face doar cu acordul Senatului Universitar

**Art. 13.** Se aprobă cererile de prelungire pentru trei studenți doctoranzi

**Art. 14.** Se aprobă cererile de includere în cadrul Școlii Doctorale, în calitate de conducător de doctorat în urma aprobării prin Ordin al Ministrului Educației a șapte cadre didactice, cu mențiunea confirmării ulterioare a statutului de conducător de doctorat titular sau afiliat pentru unul dintre aceste cadre didactice

**Art. 15.** Se aprobă modificarea componenței *Comitetului de Securitate şi Sănătate în Muncă*

**Art. 16.** Se aprobă *Comisia pentru bunăstarea animalelor de laborator din UMFCD*

**Art. 17.** Se aprobă solicitările de plata cu ora în alte universități partenere pentru patru cadre didactice UMFCD

**Art. 18.** Se aprobă atribuirea statutului de “Clinic” Secției de Terapie Intensivă Nou-născuți de la Spitalul Clinic de Copii Maria Sklodowska Curie din București

**Art. 19.** Se aprobăpropunerea de reorganizare a structurii organizatorice a Bibliotecii UMFCD

 Președinte Senat,

 **PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

 Consilier Juridic Raluca Gavrilă